Diari Oficial de la Generalitat Valenciana


Sumari del DOGV 2904, del 08-01-1997 (1997/810637)

ACORD de 10 de desembre de 1996, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Pilar de la Horadada.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2904

Data del DOGV
:   08-01-1997

Secció del DOGV
:   ALTRES DISPOSICIONS

Número del document
:   1997/810637


Data del document
:   10-12-1996

Organisme emissor
:   Conselleria de Presidència

Tipus de document
:   Acord

ACORD de 10 de desembre de 1996, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Pilar de la Horadada.  
El Govern Valencià, en la reunió del dia 10 de desembre de 1996, adoptà l'acord següent:  
L'Ajuntament de Pilar de la Horadada, després de l'aprovació del projecte d'obres i el compliment dels requisits legals, sol·licità la declaració d'ocupació urgent dels béns i drets subjectes a l'expedient d'expropiació forçosa per a l'execució del projecte de proveïment d'aigua al sectors costers.  
Aquesta declaració d'ocupació urgent es justifica per les raons següents:  
El projecte d'obres, que té com a objectiu escometre l'ampliació de la xarxa de proveïment d'aigua potable als sectors costers del terme municipal de Pilar de la Horadada, i de manera especial al nucli urbà de Mil Palmeras, ha de ser realitzada de manera urgent, ja que actualment el nucli urbà de Mil Palmeras es proveeix de captacions subterrànies on s'ha observat contaminació bacteriològica, d'acord amb les anàlisis realitzades pel Centre de Salut Comunitària d'Orihuela i posterior anàlisi de la Conselleria de Sanitat i Consum.  
La urgència en la realització de l'obra, i per tant en la necessitat d'ocupar els terrenys afectats al projecte, pot justificar-se, a més, per la necessitat d'incrementar el nivell de vida i les condicions d'habitabilitat, benestar i salut dels nombrosos residents de tots els sectors costers inclosos en el projecte.  
La relació de propietaris, béns i drets afectats per l'expedient fou sotmesa a informació pública i notificada individualment a les persones interessades, i s'hi van presentar al·legacions que han estat resoltes pel Ple de la corporació en sessió del dia 30 de setembre de 1996. Consta l'aprovació del projecte tècnic d'obres i l'acta de replanteig.  
Per tant, i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut de Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, i a proposta del conseller de Presidència, el Govern Valencià  
ACORDA  
Declarar l'ocupació urgent dels béns i drets subjectes a expedient d'expropiació forçosa instruït per l'Ajuntament de Pilar de la Horadada, per a l'execució del projecte de proveïment d'aigua als sectors costers.  
Relació de béns afectats  
Finca matriu  
Propietari: Torre Brisón, SA.  
Domicili: Madrid, carrer de la Princesa, 2-1r-porta 5.  
Situada a Pilar de la Horadada, limita al nord amb la carretera d'Alacant a Cartagena i bassa; al sud, amb el sector E del sòl apte per a urbanitzar de les normes subsidiàries de Pilar de la Horadada; a l'est, amb carretera; a l'oest, amb camí en projecte.  
Altres dades de la finca: no cultivada, classificada urbanísticament com a sòl no urbanitzable.  
Estat jurídic: en propietat de Torre Brisón, SA, adquirida per compra segons escriptura autoritzada pel notari Julián María Rubio de Villanueva, amb data 24 de juliol de 1986, i segregada posteriorment i inscrita en el foli 31, llibre 77, tom 1575, inscripció 1a, gravada amb anotació d'embargament lletra A de Pilar de la Horadada, en el registre de la propietat de Pilar de la Horadada.  
Superfície afectada a l'expropiació: part de la finca completa  
La superfície afectada per l'expropiació: serà la grafiada en el projecte tècnic de l'obra de proveïment d'aigua als sectors costers, aprovat per l'Ajuntament de Pilar de la Horadada: franja de 440 metres de llarg per 6 metres d'ample, 3 a cada costat de l'eix per on passa la canonada de proveïment.  
Propietari: Torre Brisón, SA.  
Domicili: Madrid, carrer de la Princesa, 2-1r-porta 5.  
Situada a Pilar de la Horadada part per tant de la finca completa descrita amb anterioritat de 2.640 metres quadrats (440m de llarg per 6 metres d'ample), limita al nord amb la finca completa anteriorment descrita, de què forma part; al sud, amb el sector E del sòl apte per a urbanització de les normes subsidiàries de Pilar de la Horadada; a l'est, amb carretera, i a l'oest amb camí en projecte.  
Altres dades de la finca: no cultivada, classificada urbanísticament com a sòl no urbanitzable.  
Estat jurídic: el mateix que la finca matriu, en formar part d'aquesta.  
Aquest acord haurà de publicar-se en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, a fi que les persones interessades, una vegada publicada la relació i fins al moment d'estendre l'acta prèvia, puguen formular-hi per escrit al·legacions davant l'Ajuntament, per tal d'esmenar les possibles errades que s'hagen fet en relacionar els béns afectats per l'ocupació urgent.  
Contra el present acord, que posa fi a la via administrativa, s'hi pot interposar, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la citada Llei 30/1992), sense perjudici que les persones interessades puguen exercitar qualsevol altre recurs que estimen oportú.  
València, 10 de desembre de 1996  
El conseller secretari del Govern Valencià,  
JOSÉ JOAQUÍN RIPOLL SERRANO